Zhejiang
Zhejiang es una província (en chinés, 浙江省, en pinyin, Zhèjiāng Shěng) situada dins la partida orientala de China.
Sa superficia es de 101 800 km² e sa populacion es de 54 426 891 abitants.

Etimologia 
Lo nom deriva de l'ancian nom del fluvi Qiantan, que s'apelava lo fluvi Zhè (浙). Lo flume passa per Hangzhou. Jiāng (江) en chinés significa fluvi, lo nom de la província significa doncas literalement "la província del fluvi Zhe". Uèi lo fluvi es apelat Qiantang mas an servat l'apelacion de Zhe pel nom de la província.

Geografia fisica 
La província es a 70% occupada per de còlas, de sèrres e de montanhas. L'altitud mai elevada de la província es 1929 m (pic de Huangmaojian).

Divisions administrativas

Geografia umana 
Zhejiang comptava en 2010 54 426 891 abitants. Es una region plan poblada que la densitat majana i es de 534 abitants per km². 
Gràcias a una salde migratòri positiu degut a un desvolopament economic dinamic, la populacion a crescut de 18,5% entre 2000 e 2010.

Evolucion demografica (1912 -2010)

Composicion etnica 
La província es poblada per de Han a 99,2%. I a tanben 0,3% de Shes. Lo demai es compausat per de grops etnics reduches o de membres de minoritats venguts d'autras províncias.

Lengas 
La lenga oficiala es lo chinés mandarin mas la lenga de cada jorn es lo Wu. Los Shes an completament abandonat lor lenga e parlan sonque chinés (mandarin e wu). I  a pas mai de locutors natius del she a Zhejiang.

Divisions administrativas

Referéncias

Zhejiang
Província de China